**Ταξιδιωτική και Διεθνής Ιατρική**

**Περιεχόμενο μαθήματος**

Η Ταξιδιωτική και Διεθνής Ιατρική αποτελεί διεπιστημονικό συνδυαστικό γνωστικό αντικείμενο που αφορά στην πρόληψη, έγκαιρη διαπίστωση και διερεύνηση προβλημάτων υγείας, τα οποία σχετίζονται με πάσης φύσεως ταξιδιωτικές μετακινήσεις. Το περιεχόμενό του μαθήματος περιέχει κυρίως στοιχεία προληπτικής ιατρικής, αλλά και επιδημιολογίας, δημόσιας υγείας και θεραπευτικής, με προϋπόθεση βασικές γνώσεις φυσιολογίας – παθοφυσιολογίας. Η εφαρμογή του αντικειμένου στην ιατρική πράξη περιλαμβάνει τόσο την προ-ταξιδιωτική ενημέρωση και συμβουλευτική, όσο και την μεταταξιδιωτική φροντίδα ατόμων που μετακινούνται για οποιοδήποτε λόγο προς ένα προορισμό, ή επιστρέφουν στη χώρα διαμονής από μια άλλη χώρα.

Το μάθημα προσφέρει της βασικές γνώσεις της Ταξιδιωτικής και Διεθνούς Ιατρικής με κύριο σκοπό την κατανόηση των ταξιδιωτικών κινδύνων για την υγεία, είτε λοιμώδους, είτε μη λοιμώδους αιτιολογίας, και την εξοικείωση των φοιτητών με τη χρήση των διεθνών δικτύων για την προ- και μεταταξιδιωτική ενημέρωση και συμβουλευτική

Μετά το πέρας των παραδόσεων οι γενικές ικανότητες που θα έχουν αποκτήσει οι φοιτητές είναι χρήση των αλγορίθμων της προ- και μεταταξιδιωτικής συμβουλευτικής πρακτικής ώστε να μπορούν να χρησιμοποιούν τις γνώσεις τους με τη βοήθεια διεθνών δικτύων. Τα μαθησιακά αποτελέσματα είναι η προαγωγή της ελεύθερης συνδυαστικής, δημιουργικής και επαγωγικής σκέψης. Αναλυτικά η λίστα μαθήματων (παραδόσεων) είναι η ακόλουθη:

1. Εισαγωγή στην Ταξιδιωτική και Διεθνή Ιατρική

2. Η προ-ταξιδιωτική ενημέρωση

3. Εμβόλια

4. Ελονοσία

5. Διάρροια Ταξιδιωτών

6. Ταξιδιωτικές ομάδες με ειδικές ανάγκες 1

7. Ταξιδιωτικές ομάδες με ειδικές ανάγκες 2

8. Ταξιδιωτικές ομάδες με ειδικές ανάγκες 3

9. Ιδιαίτερα ταξιδιωτικά δρομολόγια και ιδιάιτερες ψυχολογικές καταστάσεις ταξιδιωτών

10. Μετακινήσεις σε ιδιαίτερες περιβαλλοντικές συνθήκες

11. Προβλήματα υγείας κατά τη διάρκεια της ταξιδιωτικής μετακίνησης

12. Η μετα-ταξιδιωτική φροντίδα

13. Συνοπτική ανασκόπηση της ύλης - παρουσίαση ενδιαφερόντων περιστατικών – δημοφιλείς ταξιδιωτικοί προορισμοί